CELEX: 62020TN0496
Language: lv
Date: 2020-08-03 00:00:00
Title: Lieta T-496/20: Prasība, kas celta 2020. gada 3. augustā – CRII-GEN u.c./Komisija

5.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 329/19
            
         
      Prasība, kas celta 2020. gada 3. augustā – CRII-GEN u.c./Komisija
      (Lieta T-496/20)
      (2020/C 329/37)
      Tiesvedības valoda – franču
      
         Lietas dalībnieki
      
      
         Prasītāji: Comité de recherche et d’information indépendantes sur le génie génétique (CRII-GEN) (Parīze, Francija) un 6 citi prasītāji (pārstāve: C. Lepage, advokāte)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atzīt šo prasību par pieņemamu;
               
            
                  —
               
               
                  atcelt strīdīgo lēmumu;
               
            
                  —
               
               
                  piespriest Komisijai atlīdzināt visus tiesāšanās izdevumus.
               
            
         Pamati un galvenie argumenti
      
      Lai pamatotu savu prasību attiecībā uz Komisijas 2020. gada 17. jūnija lēmumu, ar ko tika noraidīta prasītāju administratīvā sūdzība, kurā tika lūgts atsaukt glifosāta apstiprinājumu, prasītāji izvirza vienu vienīgu pamatu, ar ko tiek apgalvots, ka nav ticis piemērots piesardzības princips. Prasītāju ieskatā, piesardzības princips attaisno ierobežojošu pasākumu veikšanu attiecībā uz glifosāta atļaušanu – līdz ar to ir jāpārskata vai jāatsauc tam piešķirtā atļauja. Šajā ziņā tās apgalvo, ka neskaitāmi pētījumi pierāda, ka glifosāts un tā atvasinājumi rada gan kancerogēnu, gan endokrīnās sistēmas traucējumu risku. Papildus tam pakāpeniski pierādītā saikne starp atmosfēru piesārņojošiem pesticīdiem un Covid-19 obligāti nozīmējot to, ka ir jāpārskata glifosāta atļauja, ņemot vērā šos jaunos apstākļus.